12/11/2014 | Administración LocalMunicipal
Cabanas
Aprobación definitiva da Ordenanza fiscal pola taxa de axuda no fogar

EDICTO Non presentándose alegación durante o prazo de exposición ao público, queda elevado a definitivo o acordo do Pleno do Concello adoptado en data 10 de xullo de 2014, sobre modificación da taxa pola prestación do servizo de axuda no fogar, así como da correspondente ordenanza fiscal reguladora, cuxo texto íntegro faise público no cumprimento do establecido no artigo 17.4 do texto refundido da Lei reguladora das facendas locais, aprobado por Real decreto lexislativo 2/2004, do 5 de marzo. Contra a aprobación definitiva poderá interpoñerse recurso contencioso-administrativo nos termos establecidos na Lei reguladora da xurisdición contencioso-administrativa. ORDENANZA FISCAL N.º 17 REGULADORA DA TAXA POLO SERVICIO DE AXUDA NO FOGAR Artigo 1.–Fundamento e natureza. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, do 2 de abril, reguladora das bases de réxime local, e de conformidade co disposto nos artigos do 15 o 27 e 57, do texto refundido da Lei reguladora das facendas locais aprobado por Real decreto lexislativo 2/2004, do 5 marzo, este Concello establece a taxa pola prestación do servizo de axuda no fogar, que constitúe un servizo público municipal que se presta de acordo co establecido na Lei 13/2008 do 3 de decembro, de servizos sociais de Galicia, Decreto 99/2012, do 16 de marzo, polo que se regulan os servizos sociais comunitarios e o seu financiamento, Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo, Orde do 22 de xaneiro de 2009, pola que se regula o servizo de axuda no fogar, Regulamento municipal e disposicións da presente Ordenanza. Artigo 2.–Feito impoñible. Constitúe o feito impoñible desta taxa a prestación do servizo de axuda no fogar en réxime de libre concorrencia e a prestación do servizo de axuda no fogar a persoas en situación de dependencia recoñecida pola Xunta de Galicia e que no programa individualizado de atención de recursos teñan o SAF como recurso asignado, ou como respiro complementario de outro recurso e/ou prestación. Artigo 3.–Suxeito pasivo. Serán suxeitos pasivos da taxa regulada na presente ordenanza: a) As persoas recoñecidas como dependentes ao abeiro da Lei 39/2006, do 14 de decembro, e teñan resolución do Plan Individualizado de Atención (PIA) no que se lle recoñeza o citado servizo (calquera que sexa a súa modalidade) sexan dadas de alta no servizo municipal de acordo co estipulado no Regulamento municipal do servizo de axuda no fogar. b) As persoas que accedan ao servizo de axuda no fogar por libre concorrencia e que sexan dadas de alta no servizo municipal de acordo co estipulado no Regulamento municipal do servizo de axuda no fogar. Se o/a beneficiario/a carece de capacidade para obrar, dita obriga recaerá sobre quen ostente a súa representación legal ou, no seu caso, sobre quen exerza de feito o seu coidado. Artigo 4.–Cota tributaria.4.1. A base impoñible estará constituída polo tempo de utilización do servizo, medido en horas, por parte da persoa usuaria.4.2. O tempo de gravame é o prezo unitario por hora de servizo ou fracción.4.3. Para os beneficiarios de libre concorrencia a cota tributaria integra será o resultado de aplicar as porcentaxes recollidas na táboa do artigo 4.5 ao resultado de multiplicar a base impoñible (número de horas de prestación) polo tipo de gravame (prezo por hora do servizo). Para as persoas que acceden vía dependencia aplicaranse as porcentaxes da táboa á capacidade económica en función da intensidade do servizo. O prezo do servizo establecese en 12,00 euros hora. Non caso de non fixarse este prezo en exercicios futuros, dito prezo/hora incrementarase anualmente na porcentaxe en que se incremente o índice xeral de prezos de consumo mediante resolución de Alcaldía que se publicará no Boletín Oficial da Provincia.4.4. Para os beneficiarios de libre concorrencia, sobre a cota tributaria así establecida aplicaranse os coeficientes fixados na presente ordenanza para determinar a cota a pagar, determinadas en función do establecido no Decreto 99/2012, do 16 de marzo, polo que se regulan os servizos sociais comunitarios e o seu financiamento. Para os usuarios dependentes os coeficientes establécense en función da capacidade económica da persoa usuaria, e están calculados de conformidade co establecido no Decreto 149/2013, do 5 de setembro, polo que se define a carteira de servizos sociais para a promoción da autonomía persoal e a atención ás persoas en situación de dependencia e se determina o sistema de participación das persoas usuarias no financiamento do seu custo.4.5 Porcentaxes a aplicar A cota tributaria da taxa regulada nesta ordenanza será o resultado de aplicar as seguintes porcentaxes: a) Servizo das persoas dependentes valoradas, con dereito de atención recoñecido, usuarias do servizo de axuda no fogar: – No caso de que a capacidade económica da persoa usuaria do servizo de axuda no fogar, para persoas dependentes valoradas con dereito de atención recoñecido, sexa igual ou inferior ao indicador público de rendas de efectos múltiples (IPREM), quedará exenta da obriga de participar no custo do servizo. – Nos demais supostos, para facer efectiva a obriga das persoas usuarias de participar no custo do servizo, aplicarase a táboa establecida polo Decreto 149/2013, na cal se expresa o copagamento en termos de porcentaxe sobre a capacidade económica da persoa usuaria e en función da intensidade do servizo asignado. A táboa vixente segundo o anexo II, artigo 0102 do Decreto 149/2013 é a seguinte: – Nos casos en que, por renuncia parcial expresa da persoa beneficiaria ao seu dereito de atención co número de horas expresadas no PIA, ou cando por tratarse dun suposto de compatibilización do SAF con outro servizo ou prestación do catálogo as horas reais prestadas de servizo de axuda no fogar sexan inferiores á cantidade expresada en cada columna da táboa anterior para o grao e nivel correspondente, a cantidade por pagar será minorada proporcionalmente á diminución das horas efectivas de servizo. – En ningún caso o importe da participación económica que deberá ingresar a persoa beneficiaria en concepto de copagamento poderá exceder o 90% do custo do servizo determinado en termos de prezo. – No caso das atencións e servizos complementarios do nivel básico do servizo de axuda no fogar, prestados ás persoas dependentes valoradas con dereito de atención recoñecido, para os efectos de facer efectiva a obriga de participar no custo do servizo por parte das persoas usuarias, aplicarase a seguinte táboa, na cal se expresa a súa participación en termos de porcentaxe sobre a capacidade económica da persoa usuaria e en función da intensidade e do tipo de atención ou servizo asignado: a) Servizo das persoas usuarias do servizo de axuda no fogar de libre concorrencia: – Para o servizo de axuda no fogar en réxime de libre concorrencia para as persoas que non teñan o recoñecemento da situación de dependencia, ou non as asista o dereito de acceso efectivo ao catálogo de servizos de atención á dependencia segundo o calendario de implantación que se establece na Lei 39/2006, establécese dentro dos límites establecidos no artigo 62 do Decreto 99/2012, a seguinte táboa de copagamento en porcentaxe sobre a capacidade económica: – Sen prexuízo do anterior, poderán establecerse excepcións aos criterios xerais do referido copagamento nos casos en que a situación causante da aplicación do servizo de axuda no fogar sexa unha problemática de desestruturación familiar, exclusión social ou pobreza infantil, circunstancia que deberá estar debidamente xustificada no correspondente informe social. – En calquera caso, establecerase un límite máximo de participación económica das persoas usuarias do 40% da súa capacidade económica. – Polo que respecta ao servizo de axuda no fogar de libre concorrencia, os Servizos Sociais municipais realizaran a revisión anual para a actualización da información relativa á capacidade económica das persoas usuarias. Artigo 5.–Exencións e bonificacións. Agás o establecido no artigo 5, non poderán recoñecerse respecto a esta taxa outros beneficios que os expresamente previstos en normas con rango de Lei ou derivados de tratados internacionais, nos termos establecidos no artigo 9 do texto refundido da Lei reguladora das facendas locais. Artigo 6.–Nacemento da obriga de pagamento e período impositivo. A obriga de pagamento da taxa regulada nesta ordenanza, nace dende o día en que se inicie a prestación do servizo de axuda no fogar, rateándose cando se liquiden meses incompletos. As liquidacións practicaranse a posteriori, por meses naturais en función do servizo prestado. Artigo 7.–Normas de xestión.1. Para a prestación de axuda no fogar de libre concorrencia as solicitudes de prestación do servizo serán presentadas polos interesados no Rexistro Xeral do Concello, e tras informe proposta da traballadora social e da Intervención, serán resoltas pola Alcaldía. As contías esixibles de acordo coas tarifas establecidas nesta ordenanza, liquidaranse mensualmente, a tal efecto elaborarase un recibo individual onde se detalle o servizo prestado e o seu importe, realizándose o seu pagamento a través da entidade bancaria elixida pola persoa usuaria onde o teña domiciliado; no caso de non ter domiciliado o pago, remitirase a persoa usuaria para que efectúe o correspondente ingreso na conta bancaria do Concello, todo elo dentro dos vinte primeiros días do mes seguinte ao liquidado.3. Como norma xeral o pagamento desta taxa realizarase polas persoas beneficiarias do servizo mediante domiciliación bancaria.4. Para o servizo de axuda no fogar de libre concorrencia, anualmente, antes do final do mes de febreiro realizarase as actualizacións ou no caso de producirse cambios na situación persoal, as persoas usuarias do servizo requiriráselles polos Servizos Sociais do Concello, para que xustifiquen documentalmente a súa situación económica e patrimonial, a efectos de actualizar a súa capacidade económica e, no seu caso, a taxa a pagar, segundo se establece no Regulamento do servizo de axuda no fogar.5. As cotas non satisfeitas polos obrigados ao seu pagamento no período voluntario, poderán esixirse polo procedemento administrativo de constrinximento. Disposición derrogatoria. Queda derrogada a actual ordenanza reguladora do prezo público do servizo de axuda a domicilio aprobada polo Pleno da Corporación en data 30 de xaneiro de 2013 e publicada no Boletín Oficial da Provincia número 77, de data 23 de abril de 2013. Disposición final. A presente ordenanza aprobada polo Pleno da Corporación en sesión realizada o 10 de xullo de dous mil catorce, entrará en vigor unha vez aprobada definitivamente e publicada no Boletín Oficial da Provincia, e será de aplicación a partir día primeiro do mes seguinte a súa entrada en vigor, continuando vixente ata que se acorde a súa modificación ou derrogación. Cabanas, 23 de setembro de 2014. O alcalde Asdo.: Germán Castrillón Permuy